Hannes Smárason

Hannes Þór Smárason (f. 25. nóvember 1967) er íslenskur ríkisborgari og fyrrverandi forstjóri FL Group. Hannes var nokkuð atkvæðamikill er hann leiddi fjárfestingastarf FL Group en sú vegferð endaði með miklu tapi. Sem slíkur var hann gjarnan settur í flokk íslenskra útrásarvíkinga, menn sem fjárfestu mikið erlendis. Hann varð vellauðugur en tapaði miklu í bankahruninu haustið 2008.Lúxusíbúð Hannesar Smárasonar í London til sölu -

 Ævi 
Hannes lauk B.Sc.-gráðu í vélaverkfræði og stjórnun við MIT háskólann í Massachusetts og lauk síðan M.B.A.-gráðu frá MIT Sloan School of Management.„Viðskipta- og hagfræðideild > Fréttir“ á vef Háskóla Íslands (Skoðað 30. mars 2009).

Hannes sat í stjórn Flugleiða frá árinu 2004„Aðstoðarforstjóri Íslenskrar erfðagreiningar hættir“ á Mbl.is (Skoðað 30. mars 2009). og starfaði sem stjórnarformaður þar til í október 2005 þegar hann var ráðinn forstjóri FL Group.„Hannes ráðinn forstjóri FL Group í stað Ragnhildar“ á Mbl.is (Skoðað 30. mars 2009). Undir hans stjórn urðu Flugleiðir að alþjóðlegu fjárfestingafyrirtæki.„Flugleiðir verði útrásarfyrirtæki“ á Mbl.is (Skoðað 30. mars 2009). Áður gegndi hann stöðu aðstoðarforstjóra Íslenskrar erfðagreiningar og var kjörinn í aðalstjórn Kers hf. þann 27. nóvember 2002.„Hannes Þór Smárason í stjórn Kers“ á Mbl.is (Skoðað 30. mars 2009). Hann vann hjá McKinsey & Co. í Boston frá 1992 og út 1996 sem ráðgjafi.„Viðskipta- og hagfræðideild > Fréttir“ á vef Háskóla Íslands (Skoðað 30. mars 2009). 

Sem forstjóri FL Group stóð Hannes að einni hagstæðustu fjárfestingu íslenskra viðskipta að mati viðskiptablaðs Morgunblaðsins en árið 2006 skilaði fjárfesting félagsins í easyJet lággjalda flugfélaginu 12 milljarða króna í innleystum hagnaði.„FL Group selur eignahlut sinn í easyJet“ á Mbl.is (Skoðað 31. mars 2009) Hannes lét af starfi forstjóra FL Group hinn 4. desember 2007„Hannes: Eðlilegt að víkja“ á Mbl.is (Skoðað 30. mars 2009). eftir viðamiklar breytingar á eignarhaldi félagsins í kjölfar lækkandi gengi skráðra félaga, sem fjárfestingarfélagið hafði tekið stöðu í. Sérstaklega var þar horft til fjárfestingar i AMR, eignarhaldsfélagi bandaríska flugfélagsins American Airlines, sem mjög hafði fjarað undan, en FL Group tapaði um 15 milljörðum króna á henni.„FL Group selur bréf sín í AMR“ á Mbl.is (Skoðað 30. mars 2009). Þá kom einnig fram gagnrýni í fjölmiðlum á rekstrarkostnað félagsins, en undir þann lið var meðal annars bókfærður kostnaður við starfslokasamninga og lífeyrisgreiðslur til fyrrverandi lykilstjórnenda félagsins og fyrirrennara þess, Flugleiða. Á árinu 2007 nam launakostnaður fyrirtækisins 701 milljón króna sem deildist á 40 starfsmenn.„FL Group hreinsar út fortíðardrauga fyrir framtíðina“ á visir.is (Skoðað 30. mars 2009). Laun Hannesar á árinu 2007 voru 139,5 milljónir króna en starfslokasamingur hans nam 90 milljónum króna.„Laun forstjóra FL Group samtals 172 milljónir“ á Mbl.is (Skoðað 30. mars 2009).„FL Group hreinsar út fortíðardrauga fyrir framtíðina“ á visir.is (Skoðað 30. mars 2009). Stærstur hlutur rekstrarkostnaðarins var þó útskýrður sem sérfræðikostnaður vegna yfirtökutilrauna og annara verkefna sem ekki komust til framkvæmda.„FL Group hreinsar út fortíðardrauga fyrir framtíðina“ á visir.is (Skoðað 31. mars 2009).

Hannes hefur síðar sagt að hann sæi eftir ákvörðunum sem teknar voru í stjórnartíð hans, til dæmis að FL Group hafi vaxið of hratt og minnkað of hægt.„Varpa Þarf ljós á ýmislegt sem gerðist í aðdraganda hrunsins“ á Mbl.is (Skoðað 31.mars 2009).

 Málsókn Glitnis banka 
Þann 11. maí 2010 var málsókn Glitnis banka á hendur Jóni Ásgeiri Jóhannessyni, Þorsteini Jónssyni, Jóni Sigurðssyni, Lárusi Welding, Pálma Haraldssyni, Hannesi Smárasyni og Ingibjörgu Stefaníu Pálmadóttur þingfest fyrir rétti í New York-fylki, þar sem þau voru ákærð fyrir meint fjársvik af bankanum sem nam meira en tveimur milljörðum dala.  . Það mál var síðar fellt niður þann 4. janúar 2012 með tveimur skilyrðum. Í fyrsta lagi að allir einstaklingarnir viðurkenndu lögsögu íslensks dómstóls og í öðru lagi að þeir myndu ekki mótmæla því að dómur á Íslandi yrði aðfararhæfur í New York. Hinir stefndu hyggjast sækja skaðabætur á hendi Glitni banka.Glitnir áfrýjar ekki, MBL 4. janúar 2012.

 Neðanmálsgreinar 

Flokkur:Íslenskir verkfræðingar
Flokkur:Íslenskir auðmenn
Flokkur:Íslenskir milljarðamæringar
Flokkur:Íslenskir viðskiptamenn
Flokkur:Efnahagskreppan á Íslandi 2008–2009